আর্দ্র গরমে অস্বস্তি? সপ্তাহজুড়ে বৃষ্টি-ভেজা আবহাওয়ার ইঙ্গিত কলকাতা ও রাজ্যে

কলকাতা: সোমবার সকাল থেকেই আকাশ মেঘলা, হাওয়া অফিস জানিয়েছে আগামী কয়েকদিন ধরে রাজ্যের বিভিন্ন জেলায় হালকা থেকে মাঝারি বৃষ্টির সম্ভাবনা রয়েছে (Rain Forecast in West Bengal)। কলকাতায় আজ সর্বোচ্চ তাপমাত্রা প্রায় ৩৫ ডিগ্রি সেলসিয়াস এবং ন্যূনতম তাপমাত্রা ২৭ ডিগ্রি সেলসিয়াসের আশেপাশে ঘোরাফেরা করবে। আর্দ্রতা ও গরম মিলিয়ে অস্বস্তি বজায় থাকলেও মাঝে মাঝে বৃষ্টির ঝাপটা গরমকে কিছুটা প্রশমিত করবে (Weather Update Today)।

আগামী মঙ্গলবার ও বুধবার শহরে মেঘলা আকাশের সঙ্গে বৃষ্টিপাতের প্রবণতা বাড়তে পারে। বৃহস্পতিবার সকাল থেকে ছিটেফোঁটা বৃষ্টি হওয়ার পর দুপুরে আরও কিছুটা বৃষ্টি যোগ হতে পারে। শুক্রবারও মেঘলা আকাশ থাকবে এবং বৃষ্টি হওয়ার সম্ভাবনা রয়েছে। শনিবার ফের এক দফা বৃষ্টি নামতে পারে কলকাতা ও দক্ষিণবঙ্গের জেলাগুলিতে।

আরও পড়ুন: প্রিন্সেপ ঘাটে তরুণীকে ধর্ষণের অভিযোগে গ্রেফতার যুবক

অন্যদিকে উত্তরবঙ্গের একাধিক জেলায় ভারী থেকে অতি ভারী বৃষ্টির পূর্বাভাস দিয়েছে আবহাওয়া দফতর। বিশেষ করে দার্জিলিং, কালিম্পং, জলপাইগুড়ি ও আলিপুরদুয়ার জেলায় বৃষ্টির দাপট বেশি থাকতে পারে।

আবহাওয়াবিদদের মতে, বঙ্গোপসাগরে তৈরি হওয়া নিম্নচাপ অক্ষরেখার কারণে আগামী কয়েকদিন ধরে মেঘলা আকাশ এবং বৃষ্টির সম্ভাবনা বাড়বে।